Diversi każi ta' Covid-19 fid-djar tal-anzjani  - kemm fuq l-anzjani kif ukoll fuq ħaddiema Waqt konferenza tal-Aħbarijiet is-Supretendent tas-Saħħa Pubblika Charmaine Gauci ħabbret illi fl-aħħar 24 siegħa rriżultaw 13-il każ ġdid ta' pazjenti b'coronavirus għal total issa ta' 350 persuna bil-Covid-19. Minn dawn it-13, tliet każi kienu fl-Isptar Ġenerali ta' Għawdex u żewġ każi oħra huma ta' carers fl-Isptar Zammit Clapp.  Iżda mhux biss, hekk kif kien hemm każi wkoll fl-Isptarijiet Karin Grech u San Vinċenz De Paule. L-anzjana fl-Isptar ta' Għawdex li nstabet pożittiva u li għandha kundizzjonijiet oħrajn  - għandha 83 sena.  Fl-istess sptar instabu żewġ membri tal-istaff li kienu pożittivi minkejja li ma kellhomx sintomi. Raġel ta' 53 sena li jaħdem Zammit Clapp ukoll kien pożittiv minkejja li ma kellux sintomi u carer oħra tal-istess sptar instabet pożittiva. Mara Maltija ta' 88 sena u pazjenta f'San Vinċenz ukoll instabet pożittiva kif ukoll għandha kundizzjonijiet oħrajn.  Bħalissa għaddejja ħidma intensiva biex dawk li kellhom kuntatt mal-mara jsiru tests fuqhom u jitpoġġew taħt kwarantina. Intant kien hemm care worker oħra f'Karin Grech li rriżultat fil-pożittiv. Raġel ta' 39 sena daħal ix-xogħol minkejja sintomi u carer ta' 29 sena li kienet fi kwarantina wara kuntatt ma' pazjent - ukoll irriżultaw fil-pożittiv. Ma' dawn tingħaqad mara ta' 88 sena li ddaħħlet Mater Dei fejn irriżulta li għandha kundizzjonijiet oħrajn Fost dawn it-13 kien hemm ukoll tifel Sirjan ta' tmien snin. Gauci kkonfermat li fil-home f'Bormla, fost oħrajn, wkoll instabu erba' ħaddiema li kienu pożittivi għalkemm qalet ukoll li ttieħdet azzjoni mill-ewwel, filwaqt li dawk li rriżultaw fil-pożittiv kienu iżolati Gauci qalet illi qed ikun hawn każi fid-djar tal-anzjani bil-ħaddiema wkoll li jkunu pożittivi, speċjalment meta jinbidel l-istaff. "Il-vantaġġ huwa li qed naqbdu lill-pazjenti kmieni," qalet Gauci. Hija qalet ukoll illi se jsir rapport li jindika ir-residenza tal-pazjenti għalkemm sostniet ukoll illi persuna setgħet ħadet il-virus minn dik il-lokalità.